《送韦处士老舅》
唐代·王建

忆昨痴小年，不知有经籍。常随童子游，多向外家剧。

偷花入邻童，弄笔书墙壁。照水学梳头，应门未穿帻。

人前赏文性，梨果蒙不惜。赋字咏新泉，探题得幽石。

自从出关辅，三十年作客。风雨一飘飖，亲情多阻隔。

如何二千童，尘土驱蹇瘠。良久陈苦辛，从头叹衰白。

既来今又去，暂笑还成戚。落日动征车，春风卷离席。

云台观西路，华岳祠前柏。会得过帝乡，重寻旧行迹。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。